CELEX: 32011R0151
Language: et
Date: 2011-02-18
Title: Komisjoni määrus (EL) nr 151/2011, 18. veebruar 2011 , millega muudetakse Euroopa Parlamendi ja nõukogu määruse (EÜ) nr 854/2004 I lisa tehistingimustes peetavate ulukite osas  EMPs kohaldatav tekst

19.2.2011   
            
            
               ET
            
            
               Euroopa Liidu Teataja
            
            
               L 46/17
            
         KOMISJONI MÄÄRUS (EL) nr 151/2011,
   18. veebruar 2011,
   millega muudetakse Euroopa Parlamendi ja nõukogu määruse (EÜ) nr 854/2004 I lisa tehistingimustes peetavate ulukite osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 17 lõiget 1,
   ning arvestades järgmist:
   
               (1)
            
            
               Määrusega (EÜ) nr 854/2004 on kehtestatud erieeskirjad inimtoiduks ettenähtud loomsete saaduste ametlikuks kontrollimiseks.
            
         
               (2)
            
            
               Määruse (EÜ) nr 854/2004 I lisa IV jao VII peatükis on sätestatud erinõuded tehistingimustes peetavate ulukite ja nende liha ametliku kontrolli suhtes. Üks nõuetest on, et kontrollitavate tehistingimustes peetavate ulukite või nende lihaga peab kaasas olema sama jao X peatükis esitatud näidisele vastav sertifikaat.
            
         
               (3)
            
            
               Euroopa Parlamendi ja nõukogu 29. aprilli 2004. aasta määruses (EÜ) nr 853/2004, millega sätestatakse loomset päritolu toidu hügieeni erieeskirjad, (2) on sätestatud, et toidukäitlejad võivad tehistingimustes peetavaid silerinnalisi linde ja teatavaid tehistingimustes peetavaid kabiloomi tappa teatavatel tingimustel päritolupaigas pädeva asutuse loal. Eelkõige nähakse nende tingimustega ette, et tapamajja viimisel peavad nende loomadega kaasas olema loomad kasvatanud toidukäitleja deklaratsioon ning riikliku või heakskiidetud veterinaararsti väljastatud ja allkirjastatud sertifikaat. Riikliku või heakskiidetud veterinaararsti väljastatud ja allkirjastatud sertifikaadiga kinnitatakse muu hulgas, et loom on korrektselt tapetud ja veretustatud, ning seal on kirjas tapmise kuupäev ja kellaaeg.
            
         
               (4)
            
            
               Määrusega (EÜ) nr 853/2004, mida on muudetud komisjoni määrusega (EÜ) nr 150/2011, (3) on teatud juhtudel lubatud, et looma korrektse tapmise ja veretustamise kinnitus ning tapmise kuupäev ja kellaaeg on esitatud toidukäitleja deklaratsioonis.
            
         
               (5)
            
            
               Sellistel juhtudel on asjakohane ette näha, et riiklik või heakskiidetud veterinaararst kontrolliks korrapäraselt loomade tapmise ja veretustamise teostamist. Seetõttu tuleks määruse (EÜ) nr 854/2004 I lisa IV jao VII peatükki vastavalt muuta.
            
         
               (6)
            
            
               Lisaks sellele on määruse (EÜ) nr 854/2004 I lisa IV jao X peatüki B osas esitatud ettevõttes tapetud loomade veterinaarsertifikaadi näidis. See näidis sisaldab ka lauset selle kohta, et tapmine ja veretustamine on toimunud nõuetekohaselt. Juhtude jaoks, kus selline kinnitus on esitatud toidukäitleja deklaratsioonis, tuleks sätestada uus näidis.
            
         
               (7)
            
            
               Seepärast tuleks määrust (EÜ) nr 854/2004 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 854/2004 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 139, 30.4.2004, lk 206.
   
      (2)  ELT L 139, 30.4.2004, lk 55.
   
      (3)  Vt käesoleva ELT lk 14.
   
      LISA
      Määruse (EÜ) nr 854/2004 I lisa IV jagu muudetakse järgmiselt.
      
                  1)
               
               
                  VII peatüki A osa muudetakse järgmiselt:
                  
                              a)
                           
                           
                              punkt 4 asendatakse järgmisega:
                              
                                          „4.
                                       
                                       
                                          Ettevõttes kontrollitud elusloomadega on kaasas X peatüki A osas olevale näidisele vastav sertifikaat. Ettevõttes kontrollitud ja tapetud loomadega on kaasas X peatüki B osas olevale näidisele vastav sertifikaat. Määruse (EÜ) nr 853/2004 III lisa III jao punkti 3 alapunkti a kohaselt ettevõttes kontrollitud ja tapetud loomadega on kaasas X peatüki C osas olevale näidisele vastav sertifikaat.”
                                       
                                    
                        
                              b)
                           
                           
                              lisatakse punkt 5:
                              
                                          „5.
                                       
                                       
                                          Kui pädev asutus lubab loomade nõuetekohast tapmist ja veretustamist kinnitada toidukäitlejal, kontrollib riiklik või heakskiidetud veterinaararst korrapäraselt loomade tapmise ja veretustamise teostamist.”
                                       
                                    
                        
            
                  2)
               
               
                  Peatükki X lisatakse C osa:
                  „C.   Määruse (EÜ) nr 853/2004 III lisa III jao punkti 3 alapunkti a kohaselt PÕLLUMAJANDUSETTEVÕTTES TAPETUD TEHISTINGIMUSTES PEETAVATE ULUKITE VETERINAARSERTIFIKAADI NÄIDIS